OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR VA QOʻSHIMCHALAR KIRITISH TOʻGʻRISIDA
(resolution, 2025-12-16)

Oʻzbekiston Respublikasining “Tadbirkorlik faoliyati erkinligining kafolatlari toʻgʻrisida”, “Tashqi iqtisodiy faoliyat toʻgʻrisida” (yangi tahriri) va “Auditorlik faoliyati toʻgʻrisida”gi (yangi tahriri) qonunlariga muvofiq Vazirlar Mahkamasi qaror qiladi: 1. Oʻzbekiston Respublikasi hukumatining ilovaga muvofiq ayrim qarorlariga oʻzgartirishlar va qoʻshimchalar kiritilsin. 2. Oʻzbekiston Respublikasi Tashqi iqtisodiy aloqalar vazirligi Adliya vazirligi va boshqa manfaatdor vazirliklar va idoralar bilan birgalikda bir oy muddatda Oʻzbekiston Respublikasi Tashqi iqtisodiy aloqalar vazirligi toʻgʻrisidagi Nizomning yangi tahririni ishlab chiqsin va tasdiqlash uchun Vazirlar Mahkamasiga taqdim etsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari Oʻ.Q. Ismoilov va R.S. Azimov zimmasiga yuklansin. 4. Vazirlar Mahkamasining “Muomaladagi naqd pullarni kamaytirishga oid chora-tadbirlar toʻgʻrisida” 1994-yil 11-iyuldagi 356-son qarori 2-bandining uchinchi xatboshi chiqarib tashlansin. 8. Vazirlar Mahkamasining 1997-yil 26-sentabrdagi 454-son qarori bilan tasdiqlangan Davlat ehtiyojlari uchun oziq-ovqat tovarlarini import qilish yuzasidan kontraktlarni Oʻzbekiston Respublikasi Tashqi iqtisodiy aloqalar vazirligi tomonidan roʻyxatdan oʻtkazish tartibi I boʻlimining yettinchi xatboshi chiqarib tashlansin. 11. Vazirlar Mahkamasining “Kichik va oʻrta tadbirkorlikni rivojlantirishni ragʻbatlantirish mexanizmini takomillashtirish toʻgʻrisida” 1998-yil 27-maydagi 232-son qaroriga 1-ilovada (Oʻzbekiston Respublikasi QT, 1998-y., 5-son, 20-modda): a) 1-band oʻz kuchini yoʻqotgan deb hisoblansin; b) 2-band quyidagi tahrirda bayon qilinsin: “2.‎ Soliq toʻgʻrisidagi qonun hujjatlariga kichik va xususiy tadbirkorlik subyektlari uchun birmuncha noqulayroq sharoitlarni yuzaga keltiradigan oʻzgartirishlar kiritilgan taqdirda, mazkur subyektlardan keyingi ikki yil mobaynida bunday oʻzgarishlar kuchga kirgunga qadar amalda boʻlgan qonun hujjatlariga muvofiq soliq undiriladi.‎ “Tadbirkorlik faoliyati erkinligining kafolatlari toʻgʻrisida”gi Oʻzbekiston Respublikasi Qonuni (16-modda, 2-qism);‎ v) 4-bandda kafolatlar va imtiyozlar mazmuni quyidagi tahrirda bayon qilinsin: — “Tovar ishlab chiqaruvchilar va tadbirkorlar palatasi aʼzolari boʻlgan korxonalar faoliyatini tekshirish xoʻjalik yurituvchi subyektlar faoliyatining davlat nazorati toʻgʻrisidagi qonun hujjatlari talablariga muvofiq Palata va uning hududiy tuzilmalari vakillari ishtirokida amalga oshirilishi mumkin”; g) 11-band quyidagi tahrirda bayon qilinsin: “11.‎ Kichik va oʻrta tadbirkorlik subyektlari faqat davlat statistika organlari hamda soliq organlariga belgilangan shaklda hisobot taqdim etadilar.‎ “Tadbirkorlik faoliyati erkinligining kafolatlari toʻgʻrisida”gi Oʻzbekiston Respublikasi Qonuni (17-modda, 2-qism)”.‎ 12. Vazirlar Mahkamasining 1998-yil 15-iyuldagi 300-son qarori bilan tasdiqlangan Fermer xoʻjaligi yuritish uchun yer uchastkalarini fuqarolarga uzoq muddatli ijaraga berish tartibida (3-ilova): a) IV boʻlimning nomlanishi quyidagi tahrirda bayon qilinsin: “Yer uchastkasi ijara shartnomasini oʻzgartirish va uni bekor qilish”; b) 27-band: quyidagi mazmundagi birinchi xatboshi bilan toʻldirilsin: “Yer uchastkasi ijara shartnomasi tomonlarning kelishuviga koʻra, tomonlar kelisholmagan taqdirda esa sud tomonidan oʻzgartirilishi yoki bekor qilinishi mumkin”; birinchi—oʻn ikkinchi xatboshilar tegishli ravishda ikkinchi—oʻn uchinchi xatboshilar deb hisoblansin; v) 30-band oʻz kuchini yoʻqotgan deb hisoblansin; g) Tartibga ilovada: 9-bandning ikkinchi xatboshi quyidagi tahrirda bayon qilinsin: “mazkur Shartnoma shartlari Ijarachi tomonidan buzilgan taqdirda belgilangan tartibda Shartnomani oʻzgartirish yoki bekor qilishni talab qilish”; V boʻlimning nomi quyidagi tahrirda bayon qilinsin: “Yer uchastkasi ijara shartnomasini oʻzgartirish va bekor qilish”; 13-band: quyidagi mazmundagi birinchi xatboshi bilan toʻldirilsin: “Mazkur Shartnoma tomonlarning kelishuviga koʻra, tomonlar kelisholmagan taqdirda esa sud tomonidan oʻzgartirilishi yoki bekor qilinishi mumkin”; birinchi—oʻn ikkinchi xatboshilar tegishli ravishda ikkinchi—oʻn uchinchi xatboshilar deb hisoblansin; 18-band oʻz kuchini yoʻqotgan deb hisoblansin. 13. Vazirlar Mahkamasining 1998-yil 6-avgustdagi 338-son qarori bilan tasdiqlangan hoʻl meva-sabzavot mahsulotlarini Oʻzbekiston Respublikasi tashqarisiga olib chiqish tartibining 3-bandi “a” kichik bandi chiqarib tashlansin.